stanford-oval/wikipedia huggingface dataset:
Kasvirasva
Saanti

Kasvirasvojen saanti on lisääntynyt Yhdysvalloissa 1970-luvun lopulta alkaen johtuen pikaruokaloiden yleistymisestä. Ruoka valmistetaan niissä usein kasviöljyssä uppopaistamalla.
Ravintosisältö

Kasvirasvat koostuvat eri suhteissa rasvahapoista, jotka ovat joko kertatyydyttämättömiä, jolloin niillä on yksi kemiallinen kaksoissidos, monityydyttämättömiä, jolloin niillä on useita kaksoissidoksia tai tyydyttyneitä eli yksinkertaisista sidoksista koostuvia. Rypsiöljy sisältää vain 6 prosenttia tyydyttyneitä rasvahappoja, kun taas kookosöljyssä niiden osuus on kokonaiset 90 prosenttia.
Terveysvaikutukset

Rasvaisilla siemenillä on luontainen taipumus kerätä siemeniinsä maaperän raskasmetalleja, kuten nikkeliä ja kadmiumia. Niitä ei pidä nauttia tämän vuoksi yli 15:tä grammaa kerralla eikä samoja siemeniä kannata syödä myöskään montaa kertaa viikossa. Nikkeliallergikkojen on lisäksi syytä keskustella lääkärin kanssa rasvaisten siementen käytöstä.
Kasvirasvan terveellisyys paistokäytössä riippuu sen savuamispisteestä ja hapettumisherkkyydestä. Esimerkiksi kasviöljyjen usein sisältämät monityydyttymättömät rasvahapot muodostavat kuumennettaessa helposti terveydelle haitallisia hajoamistuotteita kuten syöpäriskiä lisääviä peroksideja ja aldehydejä. Esimerkiksi auringonkukkaöljy soveltuu huonosti uppopaistamiseen, koska se sisältää paljon monityydyttymättömiä rasvahappoja. Sen sijaan runsaasti kertatyydyttymättömiä rasvahappoja sisältävä oliiviöljy sekä tyydyttyneitä rasvahappoja sisältävä kookosöljy soveltuvat hyvin paistamiseen, koska niillä on hyvä kuumuudenkesto.
Kaunastenlammi

| Kaunastenlammi |
| --- | --- |
Valtiot:  Suomi
Maakunnat:  Päijät-Häme
Kunnat:  Iitti
Koordinaatit:  61°01′10″N, 26°09′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.12)
Tulo-oja:  suo-oja Vähä Kaunastenlammista
Laskuoja:  oja Kymijokeen 
Järvinumero:  14.122.1.006
Mittaustietoja
Pinnankorkeus:  102,3 m  
Pituus:  310 m  
Leveys:  160 m  
Rantaviiva:  0,738 km  
Pinta-ala:  2,922 ha  
Saaria:  ei saaria 
 fiKaunastenlammi 
Kaunastenlammi  on Päijät-Hämeessä Iitissä, Perä-Mankalassa sijaitseva lampi.
Maantietoa

Lammen pinta-ala on 2,9 hehtaaria, se on 300 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Mankalan Arrajärven alueeseen (14.122) se kuuluu. Lammen vedenpinnan korkeus on 102,3 metriä mpy.
Kirk Brandon

Kirk Brandon (s. 3. elokuuta 1956) on brittiläinen laulaja-lauluntekijä.
Brandon aloitti uransa vuonna 1978 perustetussa The Pack -yhtyeessä. The Packia seurasi 1980-luvun alussa suosiota saavuttanut Theatre of Hate, joka ennätti julkaista albumilistan 17. sijalle nousseen Westworld-studioalbumin (1982). Theatre of Haten jälkeen Brandonin yhtyeenä on ollut useita studiolevytyksiä vuodesta 1983 julkaissut Spear of Destiny.
2000-luvulla Brandon on ollut mukana Dead Men Walking -yhtyeprojektissa. Tammikuussa 2008 ilmoitettiin, että hän syytti Glaxo Smith Klinea syömänsä masennuslääkkeen haittavaikutuksista.
Kenningtonin metroasema

Kenningtonin metroasema on Kenningtonissa sijaitseva metroasema, joka kuuluu Lontoon metroon. Se on osa Lontoon metron toista vyöhykettä. Kenningtonin aseman kautta kulkee ainoastaan Northern Linen metrolinja. Vuonna 2017 aseman läpi kulki yhteensä noin 5,58 miljoonaa matkustajaa.
Aiheesta muualla

Kuvia tai muita tiedostoja aiheesta Kenningtonin metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Elephant & Castlen metroasema ▷ Edgwaren metroasema (en) / High Barnetin metroasema (en) / Mill Hill Eastin metroasema (en) via Bankin ja Monumentin asemat |  |  Northern Line |  | Ovalin metroasema (en) ▷ Mordenin metroasema (en) |
| Waterloon metroasema ▷ Edgwaren metroasema (en) / Mill Hill Eastin metroasema (en) / High Barnetin metroasema (en) via Charing Crossin metroasema |  |  Northern Line |  | Nine Elmsin metroasema ▷ Battersea Power Stationin metroasema |
muokkaa wikidataa
Kirjakerho (radio-ohjelma)

Kirjakerho on Yle Radio 1:n kirjallisuuteen keskittyvä keskusteluohjelma. Ohjelmaa toimittavat muun muassa Seppo Puttonen, Nadja Nowak, Eeva Luotonen Jukka Kuosmanen, Jani Tanskanen ja Anna-Liisa Haavikko.
Aiheesta muualla

Yle Areena - Kirjakerho
Kasuaarit

| Kasuaarit |
| --- | --- |
 Kypäräkasuaari (Casuarius casuarius)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kasuaarilinnut Casuariiformes
Heimo::  Kasuaarit Casuariidae
Suku::  Kasuaarit Casuarius  Brisson, 1760
Katso myös
   Kasuaarit Wikispeciesissä   Kasuaarit Commonsissa 
Infobox OKNimi-testi OK: 
Kasuaarit (Casuarius) on kasuaarilintujen lahkoon kuuluva suku. Kasuaarit elävät Uudessa-Guineassa ja sen lähisaaristoissa, sekä koillisessa Australiassa. Kasuaarit ovat hyvin arkoja, mutta vaarallisia ärsytettäessä.
Levinneisyys ja elinympäristö

Kasuaareja tavataan Australian koillisosassa ja Uudessa-Guineassa sekä niiden lähisaarilla. Eri lajien levinneisyysalueet eivät pääosin ole päällekkäisiä. Lajia tavataan erityisesti tiheissä sademetsissä. Kasuaarit pitävät yleensä vanhoista aarniometsissä, mutta osa populaatioista tulee toimeen myös häirityissä elinympäristöissä, jos niissä on tarpeeksi hedelmiä.
Lajeista kypäräkasuaari elää Uuden-Guinean länsi- ja eteläosissa ja Australian Queenslandissa sekä Arusaarilla, Yos Sudarsolla ja Seramilla. Isokasuaaria puolestaan tavataan Uuden-Guinean länsi- ja pohjoisosissa sekä Yapenilla ja Salawatilla. Pikkukasuaarin asuinalueeseen kuuluvat Uuden-Guinean ylänköalueet, Yapen ja Uusi-Britannia, mihin se on luultavasti istutettu.
Ravinto

Kasuaarit syövät pääasiassa hedelmiä, mutta myös esimerkiksi kukkia, sieniä ja pieniä eläimiä. Kasuaarien on havaittu syövän ravinnokseen hedelmiä vähintään 26 kasvisuvusta. Kasuaarien elinalueella elävä kasuaariluumu on nimetty kasuaarin mukaan. [lähde? ]
Kun puista alkaa pudota hedelmiä, kasuaarit tulevat syömään niitä vartioiden puuta muutaman päivän ajan. Ne lähtevät sitten kun puussa ei ole hedelmiä. Kasuaari nielaisee jopa banaanit ja omenat kokonaisina. 
Kasuaarit ovat tärkeitä sademetsien ekosysteemin kannalta, koska ne nielaisevat myös puiden siemenet ja levittävät niitä ulosteen mukana.
Lisääntyminen

Lisääntymiskausi alkaa touko- ja kesäkuun välillä. Naarat munivat kolmesta kahdeksaan suurta, kirkkaan vihreää tai turkoosia munaa uroksen valmistaman lehtialustan päälle. Munien koko on noin 9-14 senttimetriä. Vain strutsin ja emun munat ovat suurempia. Naaras ei huolehdi munista tai poikasista vaan lähtee munimaan useiden muiden uroksien pesiin. Uros hautoo munia 50–52 päivää poistaen tai lisäten lehtiä lämpötilan säätämiseksi, ja huolehtii ruskearaitaisista poikasista noin 9 kuukauden ajan suojellen niitä pedoilta, mukaan lukien ihmiseltä.
Lajit

Kypäräkasuaari (Casuarius casuarius)
Pikkukasuaari (Casuarius bennetti)
Isokasuaari (Casuarius unappendiculatus)
Lajit > Lajien levinneisyys

Pikkukasuaarin levinneisyys
Kypäräkasuaarin levinneisyys
Isokasuaarin levinneisyys
Kasuaari ja ihminen

Järjestöt Uudessa-Guineassa pyydystävät kasuaarin poikasia ja kasvattavat niitä syötäväksi ja lahjaksi. Kasuaareja pidetään yleisesti vaarallisina. Vuonna 2003 tutkituista 221 hyökkäyksestä 150 kohdistui ihmiseen. Usein ihmiset olivat syöttäneet kasuaareja tai jahdanneet niitä.[lähde? ] Guinness World Records onkin luokitellut kasuaarit maailman vaarallisimmiksi linnuiksi, sillä niiden luonne on aggressiivinen ja niillä on voimakkaat raajat, joiden päässä on terävät kynnet. Kasuaarin on väitetty pystyvän potkullaan viiltämään ihmisen vatsan auki.
Kike Salas

| Henkilötiedot |
| --- | --- | --- | --- |
Koko nimi: Enrique Jesús Salas Valiente
Syntymäaika: 23. huhtikuuta 2002 (ikä 22)
Syntymäpaikka: Morón de la Frontera, Espanja
Pelipaikka: keskuspuolustaja
Pituus: 185 senttimetriä
Seura
Seura: Sevilla
Pelinumero: 4
Junioriseurat
2013–2021: Sevilla
Seurat
| Vuodet | Seura | O | (M) |
| 2021–2022 | Sevilla B | 31 | (1) |
| 2022– | Sevilla | 29 | (4) |
| 2023 | → Tenerife (laina) | 7 | (0) |
 Seurajoukkueuran tilastot kattavat vain kansalliset sarjat, päivitetty 6. elokuuta 2024.
Enrique Jesús "Kike" Salas Valiente (s. 23. huhtikuuta 2002 Morón de la Frontera, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan keskuspuolustaja.
Seurajoukkueura

Salas liittyi andalusialaisseura Sevilla Fútbol Clubiin vuonna 2013 ollessaan 11-vuotias. Hän teki ensiesiintymisensä seuran reservijoukkueessa 10. tammikuuta 2021 ottelussa Yeclano Deportivoa vastaan.
27. huhtikuuta 2021 Salas teki seuran kanssa vuoteen 2024 asti ulottuvan sopimuksen. Salas onnistui vakiinnuttamaan reservijoukkueessa avauskokoonpanopaikkansa nopeasti ja hänen ensimmäinen maalinsa syntyi 9. tammikuuta 2022 pelatussa ottelussa Real Balompédica Linensea vastaan.
Ensiesiintymisensä edustusjoukkueessa Salas teki 10. syyskuuta 2022 vieraskentällä Espanyolia vastaan. 31. tammikuuta 2023 hän solmi seuran kanssa jatkosopimuksen, joka ulottui vuoteen 2026 asti. Samalla hän siirtyi loppukauden kestävällä lainasopimuksella Tenerifeen.
Salas palasi lainasopimuksensa jälkeen takaisin Sevillaan ja hänet nostettiin pysyvästi edustusjoukkueeseen kokoonpanoon tammikuussa 2024.
Aiheesta muualla

Kike Salasin tilastot Soccerway-sivustolla (englanniksi)
Kike Salasin tilastot BDFutbol-sivustolla (englanniksi)
Sevilla – Primera División
1 Fernández |
3 Pedrosa |
4 Salas |
5 Ocampos |
6 Gudelj |
7 Romero |
8 Jordán |
9 Iheanacho |
10 Suso |
11 Lukebakio |
12 Sambi Lokonga |
13 Nyland |
14 Peque |
15 Montiel |
16 Navas |
17 Saúl |
18 Agoumé |
20 Sow |
21 Ejuke |
22 Badé |
23 Marcão |
24 Nianzou |
26 Juanlu |
32 Carmona |
Valmentaja Pimienta
Kirjakkala

Kirjakkalan Ruukkikylä Meri-Teijossa Hamarijärven rannalla.
Kirjakkalan vanha konttoribykninki, vanha talli ja Karlssonin kulma noin 1930-luvulla.
Kirjakkala on kylä Salon kaupungin Perniössä. Kylä sijaitsee Halikonlahden rannalla Teijon pohjoispuolella.
Kirjakkalan kyläaluetta leimaa Hamarijärvestä kylän läpi mereen laskeva puro, jonka ympärille kylän asutus ja pellot ovat syntyneet. Kirjakkalan kyläalue ulottuu Halikonlahdelta Hamarijärven yli Kurvassuolle. Naapurikylät ovat pohjoisessa Mutainen ja etelässä Teijo. Kirjakkalassa on myös pienempi järvi Likojärvi, joka jää kylän eteläreunalle.
Kirjakkalassa on ollut asutusta pronssikaudella, mistä kertoo Tattarinnokan röykkiöhauta. Kirjakkalan kylä on syntynyt viimeistään varhaiskeskiajalla. Vuonna 1686 Lorentz Creutz perusti sinne Kirjakkalan ruukin. Kirjakkalaan syntyi ruukkikylä ja ruukki oli suurimmillaan 1870-luvulla. Hiljalleen ruukki kävi kannattamattomaksi, ja se lakkautettiin vuonna 1908. Ruukin ympärille syntynyt pienteollisuus säilyi Kirjakkalassa 1900-luvun puoliväliin saakka. Kirjakkalan koulu on lakkautettu, mutta kylä on kuitenkin hieman kasvanut Teijon läheisyyden vuoksi, ja lisäksi kylään on tullut 1960-luvulta lähtien kesäasutusta. Vanha ruukkialue on kunnostettu 1990-luvulla matkailukäyttöön.
Aiheesta muualla

Teijon alueen ruukkikylät Teijon alueen kyläyhdistys
Kirkonrotta

Kirkonrotta eli kirkkis on lasten leikki, joka on yksi piiloleikin muoto. Tästä leikistä on monia eri variaatioita eri puolella Suomea. Tässä käsitellään niistä yleisimpiä. Leikki tunnetaan myös nimillä piste ja omat piilonen eli omari.
Pelastaminen

"Vangiksi" joutuneet rotat voidaan kuitenkin myös pelastaa. Kun joku piiloutuja saavuttaa huutopaikan jäämättä ensin itse vangiksi, hän voi pelastaa siellä mahdollisesti olevat vangitut rotat. Tällöin  hänen pitää huutaa huutopaikkaa koskettaessaan "Kaikki pelastettu!" (tai "oma rotta pelastettu", "kaikki rotat pelastettu", "omat kaikki"). Jos joku piiloutuja onnistuu tässä, kaikki häntä aiemmin jääneet ovat pelastuneita, mutta eivät voi lähteä enää piiloon. Ne rotat, jotka ovat turvanneet itsensä huutamalla "Omat!" jäävät edelleen huutopaikalle, eikä heidän tarvitse piiloutua enää uudestaan. Huutopaikalle ehtivä piiloutuja voi turvata itsensä huutamalla "Omat!" siitä huolimatta, vaikka paikalla olisi myös vangittuja rottia. Sosiaalinen paine yleensä aiheuttaa kuitenkin sen, että vangitut pelastetaan. Huutopaikalla oleskelevat vangitut yleensä huutelevat avuttomina "Pelastakaa!"-huutoja.
Kierroksen päättyminen

Kierros päättyy, kun kukaan piiloutuja ei ole enää karkutiellä. Mikäli kaikki piiloutujat ovat turvanneet itsensä huutamalla huutopaikalla "Omat nimet!", joutuu etsijä olemaan etsijänä myös seuraavalla kierroksella. Mikäli taas yksi tai useampi rotista on joutunut vangiksi, tulee ensimmäisenä nähdystä rotasta etsijä seuraavalle kierrokselle.
Leikin kierrokset jatkuvat näin loputtomiin, kunnes leikkijät lopettavat leikin.
Variaatioita kirkonrotasta

Erilaiset kirkonrotassa käytetyt huudot ja muut termit vaihtelevat varmasti paljon. Yllä olevat säännöt ja sanat ovat peräisin Espoon Kilosta 1980- ja 1990-lukujen vaihteesta. Koillis-Savossa, erityisesti Juankoskella, kyseinen leikki tunnetaan nimellä Karttunen. Leikin säännöt ovat kuitenkin samat kuin kirkonrotassa.
On olemassa myös joukko kirkonrotalle hyvin läheistä sukua olevia leikkejä.
Purkkiksessa, purkissa tai pönttiksessä joku piiloutujista potkaisee purkin, joka etsijän on haettava. Tällä välin piiloutujat juoksevat piiloihin. Kun purkki on asetettu takaisin siihen, mistä se potkaistiin, piiloutujien etsintä alkaa. Purkki toimii jatkossa huutopaikkana, ja etsijä huutaa esimerkiksi "Mikko purkissa" nähtyään Mikon. Muuten säännöt ovat kuin Kirkkiksessä. Tunnetaan myös nimellä pönttö tai prönttö. Purkin tilalla voi olla myös pallo. Itä-Suomessa tätä leikkiä kutsutaan lekkeriksi.
Kymmenen tikkua laudalla on variaatio, jossa huutopaikkana toimivalle laudalle (tai jollekin lautaa muistuttavalle levylle) laitetaan kymmenen tikkua (yleensä tikut ovat pieniä puukeppejä). Joku piiloutujista kumoaa laudan siten, että tikut lentävät ympäriinsä. Sen jälkeen piiloutujat juoksevat piiloihinsa. Etsijä kokoaa tikut taas laudalle, jonka jälkeen hän voi alkaa etsiä piiloutujia.
Omanimikirja on variaatio, joka on muuten samanlainen kuin kirkkis, paitsi että huudot ovat erilaiset.
Parikirkkis on muuten samanlaista kuin kirkonrotta, mutta sitä pelataan pareittain. Sekä jääjät että piiloutujat toimivat pareittain pitäen toisiaan kädestä kiinni. Tällöin on reilua, että pareina ovat nuorempi ja vanhempi lapsi. Tämä variaatio opettaa yhteistyötä ja lähentää eri ikäpolvia.
Kirjokotinga

| Kirjokotinga |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tityrat Tityridae
Suku::  Kirjokotingat Iodopleura
Laji::  isabellae
Kaksiosainen nimi
 Iodopleura isabellae  Parzudaki, 1847 
Katso myös
   Kirjokotinga Wikispeciesissä   Kirjokotinga Commonsissa 
Infobox OKNimi-testi OKIUCN-testi OK: 
Kirjokotinga (Iodopleura isabellae) on tityrojen heimoon kuuluva varpuslintu.
Levinneisyys

Kirjokotingaa tavataan Boliviassa, Brasiliassa, Kolumbiassa, Ecuadorissa, Perussa ja Venezuelassa. Lajia on kuvattu harvinaiseksi ja laikuttaisesti esiintyväksi, mutta sen kannankehitys on vakaa. Kirjokotingan ei uskota olevan vaarassa, ja se on luokiteltu elinvoimaiseksi.
Kenraali Blanque

| Kenraali Blanque |
| --- | --- |

Luoja(t):  Kevin Eastman Peter Laird
Kustantamo:  Mirage Studios
Ensiesiintyminen:  Fugitoid nro 1 (syyskuu 1985)
Henkilötiedot
Oikea nimi:  ei tiedossa
Status:  aktiivinen
Voimat:  ei yli-inhimillisiä kykyjä
Kenraali Blanque on Mirage Studios -kustantamon sarjakuvissa esiintyvä aliupseeri. Kevin Eastmanin ja Peter Lairdin luoma hahmo esiintyi ensimmäisen kerran vuonna 1985 Fugitoid-sarjakuvalehden ensimmäisessä numerossa. Kenraali Blanque on federaation johtaja, joka on sotaisaissa välissä naapuri imperiumin Triceratorien ja erityisesti sen johtajan Zanramonin kanssa.
Sarjakuvissa

Kenraali Blanque on D'Hoonib-planeetalla asuva federaation johtaja, joka käski professori Honeycutia rakentamaan siirtymälaitteen, jonka avulla hän saisi valtavan edun yrittäessään valloittaa Triceratorien imperiumin. Blanque oli kyllästynyt odotteluun, sillä professori oli työskennellyt laitteen parissa kaksi vuotta saamatta mitään käytännöllistä aikaan. Blanque kuitenkin hoputtamalla aiheutti professorilleen kiirehtimisen vuoksi päänvaivaa ja kehitti lopulta päähineen, jonka avulla kykeni saamaan psyykkisiä voimia. Samaan aikaan auttaessaan jalastaan kiinni jäänyttä robottiapulaistaan iski vesisateen aikana salama, jonka seurauksena professorin mieli siirtyi robottiin. Kenraali Blanque ei aluksi tiennyt tätä ja paikalle saapuessaan näki vian professorin ruumiin, sekä robotin joka juoksi pakoon kohti metsiä. Blanque käski miestensä etsiä ja ampua robotin, sillä välin kun hän itse palasi toisen sotilaan kanssa takaisin alukselleen. Blanque kuitenkin meni tutkimaan professorin taloa ja huomasi erään laitteen, joka on kerännyt tietoa kaikista professorin puheista. Kelattuaan nauhaa noin kolme tuntia taaksepäin hän kuulee kuinka professori valittaa joutuneensa robottiapulaisensa kehoon. Innostuneena Blanque huomaa onnensa sittenkin kääntyneen ja käskee miehiään olla tappamatta robottia ja kaapata se vahingoittumattomana.
Palatessaan päämajaansa hän paljastaa oikean käden naiselleen Lonaelle robotin pitävän hallussaan tärkeää tietoa Blanquen haluamasta laitteesta. Tietämättään että Lonae matkaa Komentaja Mozarin luokse paljastamaan salaisuuden, jonka seurauksena hän saa robotin jahtaamiseen seuraa Triceratorien joukoilta. Lisäksi D'Hoonib-planeetalle vahingossa siirtyneet Turtlesit aiheuttavat molemmille joukoille pään vaivaa suojellessaan Fugitoidia, joka on heidän ainut keino päästä takaisin Maa-planeetalle.
Muissa medioissa > Animaatio > Teini-ikäiset mutanttininjakilpikonnat

Kenraali Blanque esiintyi ensi kerran televisiossa vuoden 2003 Turtles-animaatiosarjassa. Hän toimi sarjakuvien tavoin federaation johtajana, joka kävi sotaa Triceratorien kanssa. Blanque halusi sarjassa siirtymälaitteen, jonka oli luonut professori Honeycutt, jotta voittaisi lopullisesti sodan vihollisiaan vastaan. professori kuitenkin kieltäytyi rakentamasta laitetta rauhan kannattajana. Blanque huomasi myöhemmin professorilleen käyneen onnettomuus, jossa sen mieli oli siirtynyt salamaniskun myötä robotin kehoon. Tämän myötä hän päättää napata robotin, jota Blanque kutsuu nimellä Fugitoidi, saadakseen tarkat tiedot siirtymälaitetta varten. Hän lähettää sotilaansa vangitsemaan Fugitoidin, mutta suunnitelmansa saa takaiskun Turtlesien saavuttua vahingossa heidän planeetalleen, jotka ottavat tehtäväkseen suojella robottia.
Fugitoidin saavuttua Maa-planeetalle kenraali Blanque liittoutuu agentti Bishopin kanssa, joka lupaa antaa hänelle Turtlesit, mikäli Bishop saa tuotua hänelle Fugitoidin. Fugitoid kuitenkin ehtii pyyhkiä mielensä, jottei kukaan saisi hänen kaavojaan selville. Joukkojen vetäydyttyä kotiplaneetalleen kenraali Blanque pidätetään yhdessä Zanramonin kanssa ja heidät lukitaan samaan selliin, jossa kaksikko jatkaa riitelyään.
Hahmoa näytelleitä

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2003 | Oliver Wyman | Teini-ikäiset mutanttininjakilpikonnat |  |  |
| 2004–2005 | Mike Pollock | Teini-ikäiset mutanttininjakilpikonnat |  | Teenage Mutant Ninja Turtles 2: Battle Nexus Teenage Mutant Ninja Turtles 3: Mutant Nightmare |

Kenraali Blanque Teini-ikäiset mutanttininjakilpikonnat sarjan jaksossa "Fugitoidi".
Kismayon kansallispuisto

Lauma somalianlampaita
Kismayon kansallispuisto on Somalian Ala-Juban alueella sijaitseva kansallispuisto. Se sijaitsee noin 27 kilometrin päässä Kismayon kaupungista.
Kismayon kansallispuistossa esiintyy muun muassa villisikoja, leijonia, seeproja ja somalianlampaita. Kismayo on merkittävä Al-Shabaabin vallan keskittymä, ja alueella esiintyy taisteluita militioiden ja hallituksen joukkojen välillä. Pyrkimykset kansallispuiston hoitamiseksi ovatkin osoittautuneet tuloksettomiksi. Kansallispuiston eläimet ovat myös joutuneet laajamittaisen salametsästyksen kohteiksi.
Kieran

Kieran (/ˈkɪəˌɹɔːn/) on englanninkielinen miehen etunimi. Se on muunnelma iirinkielisestä nimestä Ciarán, joka puolestaan perustuu iirinkieliseen nimen Ciar. Sana cίar tarkoittaa iiriksi tummaa tai mustaa.
Suomessa etunimi Kieran on annettu alle 109 miehelle ja alle 15 naiselle.
Tunnettuja Kieran-nimisiä

Kieran Bew, englantilainen näyttelijä
Kieran Culkin, yhdysvaltalainen näyttelijä
Kieran Gibbs, englantilainen jalkapalloilija
Kieran Lee, englantilainen jalkapalloilija
Kieran Read, uusiseelantilainen rugby union -pelaaja
Kieran Richardson, englantilainen jalkapalloilija
Kieran Tierney, skotlantilainen jalkapalloilija
Kieran Trippier, englantilainen jalkapalloilija
Kieran West, brittiläinen soutaja
Kieran Lee

Kieran Lee (s. 22. kesäkuuta 1988 Tameside, Englanti) on englantilainen jalkapalloilija, joka edustaa Englannin Valioliigassa pelaavaa Manchester Unitedia. Hän on pelipaikaltaan keskikenttäpelaaja.
Lähinnä ManU:n reservijoukkueessa pelaava Lee pääsi kauden 2006/07 harjoitusotteluissa kahdesti edustusjoukkueen ykkösmiehistöön, tuli vaihdosta sisään ottelussa Preston North Endia vastaan ja pelasi täydet 90 minuuttia 2-1 voitto-ottelussa Macclesfieldissa.
25. lokakuuta 2006 Lee teki virallisen debyyttinsä ManU:ssa liigacupin ottelussa Crewe Alexandraa vastaan. Hän teki ottelun 2-1 voittomaalin. Vielä kaudella 2007–2008 Lee ei ole saanut kunnolla peliaikaa Manchesterissa ja United lainasikin hänet loppukaudeksi Mestaruussarjan Queens Park Rangersiin
Aiheesta muualla

Leen profiili ManU:n kotisivuilla (englanniksi)
Kirjokohtalonkukka

| Kirjokohtalonkukka |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Syyläjuurikasvit Scrophulariaceae
Suku::  Kohtalonkukat Nemesia
Laji::  strumosa
Kaksiosainen nimi
 Nemesia strumosa  Benth. 
Katso myös
   Kirjokohtalonkukka Wikispeciesissä   Kirjokohtalonkukka Commonsissa 
Infobox OKVirheellinen NIMI-arvo: 
Kirjokohtalonkukka (Nemesia strumosa) on kohtalonkukkien sukuun kuuluva laji. Sen kasvukorkeus on noin 25 cm. Se on kesäkukka, joka sopii kukkapenkkeihin, ruukkukasviksi ja amppeleihin. Taimet täytyy esikasvattaa maalis- ja huhtikuulla. Siemenien itämiseen kuluu 10–30 päivää. Ennen ulos siirtämistä ne karaistaan. Taimet istutetaan ulos yöpakkasten loputtua. Kasvi viihtyy aurinkoisella kasvupaikalla. Se kukkii kesäkuulta elokuulle. Kukan värejä ovat punainen, oranssi ja keltainen. Ulos istutettaessa sopiva taimiväli on 15 cm ja sopiva riviväli 20 cm. Kasvi viihtyy multavassa ja hyvin lannoitetussa kasvupaikassa.
Aiheesta muualla

Global Biodiversity Information Facility (GBIF): Nemesia strumosa (englanniksi)
UniProt: Taxonomy - Nemesia strumosa (englanniksi)
Kerim Kerimov

Kerim Kerimov
Kerim Alijevitš Kerimov (ven. Керим Алиевич Керимов, azer. Kərim Əli oğlu Kərimov; 14. marraskuuta 1917 – 29. maaliskuuta 2003) oli azeritaustainen neuvostoliittolainen raketti-insinööri ja eräs Neuvostoliiton avaruusteollisuuden ja avaruusohjelman perustajista.
Nuoruus

Kerim Kerimov syntyi 14. marraskuuta 1917 insinööriperheeseen Bakussa, lyhytikäisessä Azerbaidžanin demokraattisessa tasavallassa. Hän valmistui insinööriksi Azerbaidžanin teollisesta instituutista vuonna 1942. Hän jatkoi opintojaan Dzeržinskin tykistöakatemiassa, jossa hän erikoistui rakettien kehittämiseen, muun muassa Katjuša-rakettien.